pythainlp/thai-wiki-dataset-v3 huggingface dataset:
จักรพรรดินีซุนจ็อง

จักรพรรดินีซุนจ็อง (; 20 สิงหาคม พ.ศ. 2437 – 3 กุมภาพันธ์ พ.ศ. 2509) พระนามเดิม ยุน ชึง-ซุน (윤증순, 尹曾順) เป็นพระอัครมเหสีในจักรพรรดิซุนจง จักรพรรดิพระองค์สุดท้ายของราชวงศ์โชซ็อนแห่งเกาหลี
== พระราชประวัติ ==

=== พระชนม์ชีพช่วงต้น ===
จักรพรรดินีซุนจ็องมีพระนามเดิมว่า ยุน ชึง-ซุน พระราชสมภพในฮันยัง เป็นธิดาของมาร์ควิสยุน แท็ก-ย็อง (윤택영, 尹澤榮) ขุนนางแห่งแฮพย็อง ทั้งนี้พระองค์เป็นญาติชั้นที่เก้ากับยุน โบ-ซ็อน ประธานาธิบดีคนที่สองของประเทศเกาหลีใต้
พระสนมยุนแห่งแฮพย็องได้เข้ารับราชการเป็นฝ่ายในของมกุฎราชกุมารช็อกในนาม พระสนมยุนแห่งแฮพย็อง ตั้งแต่มีพระชันษาเพียง 10 ปี แต่หลังการสวรรคตของพระสนมมินแห่งยอฮึงพระชายาพระองค์แรก พระสนมยุนจึงขึ้นเป็นพระชายาเอกแทนที่ และเมื่อมกุฎราชกุมารช็อกเสวยราชย์เป็นจักรพรรดิซุนจงหลังจักรพรรดิโคจงสละราชสมบัติ จึงสถาปนาพระสนมยุนขึ้นเป็นจักรพรรดินีเมื่อวันที่ 20 กรกฎาคม พ.ศ. 2450 แต่ไม่มีพระราชโอรส-ธิดาด้วยกัน และหลังจากดำรงพระอิสริยยศได้ไม่นาน พระองค์และพระราชสวามีก็ถูกรัฐบาลญี่ปุ่นลดพระอิสริยยศอันสืบเนื่องมาจากสนธิสัญญาผนวกดินแดนญี่ปุ่น-เกาหลี จึงมีพระอิสริยยศเป็น พระราชินีอีแห่งเกาหลี (แต่ไม่เป็นที่ทราบในเกาหลี) และตกเป็นส่วนหนึ่งของจักรวรรดิญี่ปุ่น
จักรพรรดินีซุนจ็องทรงตกพุ่มหม้าย หลังจักรพรรดิซุนจงพระราชสวามีเสด็จสวรรคตเมื่อวันที่ 24 เมษายน พ.ศ. 2469 ซึ่งเป็นไปได้ว่าถูกลอบปลงพระชนม์ด้วยยาพิษ
=== สงครามเกาหลี ===
ในช่วงสงครามเกาหลี พระองค์ประทับอยู่ในพระราชวังชังด็อกที่ถูกกองกำลังของเกาหลีเหนือครอบครอง โดยมีทหารเกาหลีเหนือบุกเข้ามาในพระราชฐานพระองค์จึงบริภาษและทรงขับไล่ทหารเหล่านั้นออกไป หลังจากนั้นพระองค์จึงเสด็จไปประทับในพระราชวังอุนฮย็อน ทว่าเมื่อสถานการณ์เริ่มเลวร้ายลง พระองค์จึงเสด็จพระราชดำเนินไปเมืองปูซานกับพระราชวงศ์พระองค์อื่น ๆ อันรวมไปถึงเจ้าหญิงฮี พระชายาในเจ้าชายวันฮึง ในหนังสือ "The World is One" พระนิพนธ์ของเจ้าหญิงพังจาระบุว่าจักรพรรดินีซุนจ็องพระราชดำเนินด้วยพระบาทไปจนถึงปูซาน
=== หลังสิ้นสงคราม ===
หลังสิ้นสงครามเกาหลี เกาหลีใต้มีการปกครองด้วยระบอบสาธารณรัฐ โดยมีอี ซึง-มันเป็นประธานาธิบดีคนแรกและเขาไม่ชอบระบอบราชวงศ์ อดีตจักรพรรดินีซุนจ็องมิได้รับอนุญาตให้เสด็จกลับไปประทับที่พระราชวังชังด็อก แต่ถูกจัดให้ประทับอยู่ในพระตำหนักซูอินในช็องนึงอย่างอัตคัตคับแคบและไม่สมพระเกียรติ หลังเปลี่ยนรัฐบาลในปี พ.ศ. 2504 พระองค์ได้รับอนุญาตให้กลับไปประทับ ณ พระตำหนักนักซ็อนในพระราชวังชังด็อกพร้อมกับเหล่านางสนองพระโอษฐ์คือพัก ชัง-บก, คิม มย็อง-กิล, ซ็อง อก-ย็อม และพนักงานอีกห้าคน
ในปัจฉิมวัยพระองค์เปลี่ยนไปนับถือศาสนาพุทธ จักรพรรดินีซุนจ็องเสด็จสวรรคตเมื่อวันที่ 3 กุมภาพันธ์ พ.ศ. 2509 ด้วยพระหทัยพิการขณะพระชนมายุ 71 พรรษา ณ พระตำหนักนักซ็อน พระราชวังชังด็อกหลังกลับไปประทับเพียงห้าปี พิธีปลงพระบรมศพเป็นรัฐพิธีทางพุทธศาสนา พระบรมศพถูกบรรจุเคียงข้างกับพระบรมศพของจักรพรรดิซุนจงพระราชสวามี
== อ้างอิง ==
ชาวโชซ็อน
ราชวงศ์โชซ็อน
พุทธศาสนิกชนชาวเกาหลีใต้
บุคคลที่เปลี่ยนไปนับถือศาสนาพุทธ
จักรพรรดินีเกาหลี
มกุฎราชกุมารีแห่งเกาหลี
ดาวเทียมสำรวจคลื่นไมโครเวฟวิลกินสัน

ดาวเทียมสำรวจคลื่นไมโครเวฟวิลกินสัน (Wilkinson Microwave Anisotropy Probe; WMAP) หรือ ดาวเทียมดับเบิลยูแมป ชื่อเดิมคือ แมป (MAP) และ เอกซ์พลอเรอร์ 80 (Explorer 80) เป็นยานอวกาศที่วัดความแตกต่างของอุณหภูมิการแผ่รังสีความร้อนที่หลงเหลืออยู่จากเหตุการณ์บิกแบง หรือที่เรียกว่า การแผ่รังสีไมโครเวฟพื้นหลังของจักรวาล โดยการตรวจวัดไปทั่วท้องฟ้า หัวหน้าโครงการคือศาสตราจารย์ ชาร์ลส์ แอล. เบนเน็ตต์ แห่งมหาวิทยาลัยจอห์นฮอปกินส์ โดยเป็นโครงการความร่วมมือระหว่างศูนย์การบินอวกาศก็อดเดิร์ด องค์การนาซา กับมหาวิทยาลัยพรินซ์ตัน ยานอวกาศดับเบิลยูแมปถูกนำส่งขึ้นอวกาศเมื่อ 30 มิถุนายน ค.ศ. 2001 จากฟลอริดา ปฏิบัติการดับเบิลยูแมปประสบความสำเร็จในภารกิจ COBE และจัดเป็นยานอวกาศระดับกลาง (MIDEX) ลำที่สองของโครงการสำรวจอวกาศ ในปี ค.ศ. 2003 ชื่อโครงการเปลี่ยนจาก MAP มาเป็น WMAP เพื่อเป็นการให้เกียรติแก่ เดวิด ทอดด์ วิลกินสัน (ค.ศ. 1935-2002) สมาชิกคนหนึ่งในคณะนักวิทยาศาสตร์ในโครงการนี้
== อ้างอิง ==
== แหล่งข้อมูลอื่น ==
Sizing up the universe
เกี่ยวกับ WMAP และรังสีไมโครเวฟพื้นหลังของจักรวาล - บทความที่ Space.com
Big Bang glow hints at funnel-shaped Universe, NewScientist, 15 เมษายน 2004
NASA 16 มีนาคม 2006 ข่าวประชาสัมพันธ์เกี่ยวกับการลอยตัวของ WMAP 
การสำรวจอวกาศ
ยานอวกาศของนาซา
การสำรวจไมโครเวฟพื้นหลังของจักรวาล
กล้องโทรทรรศน์อวกาศ
ภารกิจอวกาศในปี พ.ศ. 2544
ดาวเทียมโคจรรอบโลก
ไกลเพียงใดก็จะไปให้ถึงฝัน

ไกลเพียงใดก็จะไปให้ถึงฝัน (Far and Away) เป็นภาพยนตร์แนวผจญภัย ดราม่า โรแมนซ์ ในปี ค.ศ. 1992 กำกับโดยรอน ฮาวเวิร์ดจากการเขียนบทของฮาเวิร์ดและบ็อบ ดอลแมน นำแสดงโดยทอม ครูซและนิโคล คิดแมน ถ่ายภาพด้วยกล้องพานาวิชัน โดยมิคาเอล ซาโลมอน และดนตรีประกอบด้วยจอห์น วิลเลียมส์ ภาพยนตร์ยังเข้าประกวดในเทศกาลภาพยนตร์เมืองคานส์ ปี 1992
ครูซและคิดแมน รับบทเป็นผู้ย้านถิ่นฐานชาวไอร์แลนด์ที่เข้ามาเสี่ยงโชคในอเมริกาในคริสต์ทศวรรษ 1890 โดยเฉพาะในการแข่งขันเพื่อจับจองที่ดินในปี 1893
== อ้างอิง ==
ภาพยนตร์ที่ออกฉายในปี พ.ศ. 2535
ภาพยนตร์อเมริกัน
ภาพยนตร์ที่กำกับโดย รอน ฮาวเวิร์ด
ภาพยนตร์โดยยูนิเวอร์แซลพิกเจอส์
ภาพยนตร์ที่มีฉากในรัฐโอคลาโฮมา
ภาพยนตร์ที่ถ่ายทำในประเทศไอร์แลนด์
หน่วยประมวลผลกราฟิกส์

หน่วยประมวลผลกราฟิกส์ (GPU: graphics processing unit) หรือ หน่วยประมวลผลทางภาพ (VPU: visual processing unit) คือหน่วยประมวลผลพิเศษที่รับภาระการให้แสงและเงาคอมพิวเตอร์กราฟิกส์สามมิติแทนหน่วยประมวลผลกลาง ซึ่งหน่วยประมวลผลกราฟิกส์มีได้ทั้งที่เป็นการ์ดหรือเป็นส่วนหนึ่งของแผงวงจรหลักก็ได้ แต่ส่วนใหญ่ในปัจจุบันอยู่ในรูปของการ์ดแสดงผล
== หน้าที่หลัก ==
ช่วยในการประมวลการทำงานในด้านภาพกราฟิกบนหน้าจอคอมพิวเตอร์ให้มีประสิทธิภาพมากยิ่งขึ้น การทำงานของจีพียูจะคล้ายกับซีพียู แต่จะแตกต่างกันตรงที่การ์ดแสดงผลสมัยเก่าทำหน้าที่แปลงข้อมูลดิจิตอลเป็นสัญญาณเท่านั้น แต่ปัจจุบันการ์ดแสดงผลสมัยใหม่ได้รวมความสามารถในการแสดงผลภาพสามมิติมาไว้เป็นมาตรฐาน และได้เรียกชื่อใหม่ว่า หน่วยประมวลผลกราฟิกส์ โดยสามารถลดงานด้านการแสดงผลของซีพียูได้มาก
ความเป็นจริงเสมือน
การ์ดแสดงผล
ความจริงเสมือน
กลองทิมปานี

กลองทิมปานี (Timpani; ; ) หรือเรียกอีกชื่อหนึ่งว่า เคทเทิลดรัม (kettledrums) เป็นกลองที่ปรับระดับเสียงได้ มีรูปร่างคล้ายกระทะหรือกาต้มน้ำ ตั้งอยู่บนฐาน ตัวกลองทำด้วยทองแดง ใช้หนังลูกวัวขึง มีสกรูอยู่รอบๆ ขอบกลองเพื่อใช้บังคับหนังกลองให้ตึงมากน้อยให้เกิดระดับเสียงที่ต้องการ นอกจากสกรูแล้วที่ฐานยังมีกระเดื่องไว้ให้ผู้เล่นเหยียบเปลี่ยนระดับเสียงอุปกรณ์ที่สำคัญอีกอย่างหนึ่งคือ ไม้ตีกลอง (Drum Sticks)ซึ่งมีขนาดแตกต่างกัน (เล็ก กลาง และใหญ่) หัวไม้ตีกลองมักจะหุ้มด้วยสักหลาด ผ้า สำลี ไม้ก๊อก หรือ ฟองน้ำเสียงของทิมปานี จะทุ้มมากหรือน้อยขึ้นอยู่กับเส้นผ่าศูนย์กลาง ของหน้ากลอง ถ้าเส้นผ่าศูนย์กลางยาวมากเสียงก็จะทุ้มมากถ้าเส้นผ่าศูนย์กลางสั้น เสียงจะมีความทุ้มน้อย เสียงของกลองทิมปานี เทียบได้กับเสียงเบสเป็นเสียงที่แสดงอำนาจตื่นเต้น เร้าใจ
กลองทิมปานีจะใช้บรรเลงในวงออร์เคสตรา ในการบรรเลงต้องใช้กลองทิมปานีอย่างน้อย 2 ใบ จึงมีรูปพหูพจน์อยู่เสมอคือ "Timpani" ถ้าเป็นเอกพจน์หรือกลองลูกเดียวเรียกว่า "Timpano"
กลองทิมปานีเป็นกลองที่มีระดับเสียงที่นิยมมี 4 ขนาด คือ 20 นิ้ว, 23 นิ้ว, 26 นิ้วและ29นิ้ว กลองแต่ละใบจะมีช่วงห่างของเสียงอยู่ราวคู่ 5 เพอร์เฟค (Perfect) และถ้าต้องการจะให้มีเสียงที่ดีควรจัดให้เสียงอยู่ช่วงกลาง
เครื่องดนตรีออร์เคสตรา
กลองใหญ่

กลองใหญ่ (Bass Drum) คือ เครื่องตีกระทบ มี 2 หน้า ขึงด้วยหนังกลอง กลองใหญ่ที่ใช้ในวงออร์เคสตราและเป็น กระเดื่องในกลองชุดด้วย จะมีขนาดใหญ่ที่สุดกว่า 32 นิ้ว ถ้าใช้ในวงโยธวาทิตและแตรวง จะมีขนาดตั้งแต่ 24 – 32 นิ้ว ตีด้วยไม้ตี ปลายไม้ข้างหนึ่งทำเป็นปมไวัสำหรับใช้ตีกระทบกับหนังกลอง ปมนั้นอาจหุ้มด้วยสักหลาด ไม้ก็อก ผ้านวมหรือฟองน้ำ เสียงกลองตีเน้นย้ำจังหวะเพื่อให้เกิดวามหนักแน่นหรืออาจจะใช้รัวเพื่อให้เกิดความตื่นเต้น รัวเพื่อสร้างจุดสนใจในบทเพลงเพิ่มขึ้นก็ได้
== อ้างอิง ==
เครื่องดนตรีออร์เคสตรา
กลองเล็ก

กลองเล็ก (Snare Drum) เครื่องตีกระทบ มี 2 หน้า ขึงด้วยหนังกลอง ลักษณะเฉพาะก็คือหน้ากลองด้านล่างขึงคาดไว้ด้วยสายสแนร์ ทำด้วยเอ็นสัตว์ ในปัจจุบันสายสแนร์มีทั้งที่ทำด้วยไนล่อนและทำด้วยเส้นลวดโลหะ กลองเล็กมีชื่อเรียกหลายชื่อ เช่น
Snare drum มีขาตั้งรองรับตัวกลองใช้เป็นส่วนหนึ่งของกลองชุด หรือนำมาใช้บรรเลงประกอบจังหวะสำหรับวงออร์เคสตร้าหรือวงดนตรีอื่น ๆ ที่นั่งบรรเลง สำหรับวงโยธวาทิตและแตรวงมีตัวยึดกลองทำด้วยโลหะคล้องยึดไว้กับลำตัวของผู้ตี กลองจะอยู่ด้านหน้าของผู้ตี
Side Drum ใช้สำหรับเรียกกลองเล็กที่ผู้ตีต้องใช้สายสะพายคล้องกลองไว้ข้างลำตัว ตะขอที่อยู่ติดกับขอบกลอง ใช้คล้องเกี่ยวกับตัวกลองไว้กับสายสะพายขอบกลองด้านบนอยู่ในระดับเดียวกับเอวของผู้ตี ตัวกลองอยุ่ในลักษณะเฉียงกับลำตัวของผู้ตี
เครื่องดนตรีออร์เคสตรา
AGP

AGP (Accelerated Graphics Port) นั้นคือพอร์ต หรือ สล๊อต ("สล๊อต" คือส่วนที่อนุญาตให้ผู้ใช้เพิ่มการ์ดขยายให้กับคอมพิวเตอร์) ที่ถูกพัฒนาขึ้นมาเพื่อตอบสนองความต้องการทางด้าน Graphics ใช้งานร่วมกับกราฟิกการ์ด เพื่อที่จะให้เพิ่มอัตรา และความเร็วในการรับ/ส่งข้อมูลให้เพิ่มมากขึ้นจากเดิมที่ใช้งานร่วมกับสล็อตแบบ PCI โดย AGP แยกการวิเคราะห์เป็น 2 ส่วนคือ AGP Slot (ส่วนที่เป็นสล๊อตที่ติดตั้งอยุ่บนเมนบอร์ด) และ AGP Card
การพัฒนานี้ได้เริ่มมาจาก AGP 1.0 หรือ AGP1X/2X เป็นต้นมาซึ่งจะสามารถที่จะทำงานได้เท่ากับความเร็วของอัตราบัสบนระบบกล่าวคือ ถ้าใช้งานที่ระบบบัส 100MHz AGP 1X ก็จะมีความเร็วในการรับ/ส่งข้อมูลที่ 100MHz เช่นกัน และยังมี AGP อีกหนึ่งประเภทซึ่งตอนนี้นั้นยังมีใช้งานอยู่ในเมนบอร์ดบางรุ่นเท่านั้น คือ AGP Pro สล็อตแบบนี้จะเพิ่มส่วนที่จะให้แรงดันไฟฟ้าเพิ่มขึ้นมาเพื่อที่จะรองรับการทำงานของกราฟิกการ์ดที่ใช้ระบบระบายความร้อนขนาดใหญ่ ซึ่งในตอนนี้นั้น กราฟิกการ์ดส่วนใหญ่จะแก้ปัญหาเหล่านี้โดยการอาศัยกระแสไฟฟ้าจาก Power Supply โดยตรง ซึ่งทำให้การใช้งานสล็อดแบบ AGP Pro ไม่มีความจำเป็น
ไอบีเอ็มพีซี คอมแพตทิเบิล
อุปกรณ์อินพุตคอมพิวเตอร์
สามเหลี่ยม (เครื่องดนตรี)

สามเหลี่ยม (triangle) หรืออีกชื่อว่า "กิ่ง" เป็นเครื่องดนตรีที่ทำจากแท่งโลหะ ดัดให้เป็นรูปสามเหลี่ยม แท่งโลหะมีขนาดเส้นผ่าศูนย์กลางประมาณ 1 ซ.ม. มีตะขอใช้ถือหรือแขวนไว้กับเชือก แล้วตีกระทบด้วยแท่งโลหะ สามเหลี่ยมมีลักษณะเสียงแจ่มใสมีชีวิตชีวา คล้ายเสียงกระดิ่ง มีระดับเสียงที่ไม่แน่นอน
เครื่องดนตรีออร์เคสตรา
จูเนียร์ รีด

จูเนียร์ รีด (Junior Reid) เกิดเมื่อวันที่ 3 มิถุนายน ค.ศ. 1965 เป็นนักร้องและนักแต่งเพลงจากจาเมกามีเพลงรู้จักกันดีที่สุดสำหรับเพลงคือ  "One Blood" และ "Funny Man"
==ผลงาน==
===อัลบั้ม===
One Sufferation (10" vinyl) (1980)
Boom-Shack-A-Lack (1985) Greensleeves
Original Foreign Mind (1985)
One Blood (1990, re-released in 1992) Big Life/Mercury
Progress (1990)
Long Road (1991) Cohiba
Big Timer (1993) VP
Visa (1994) Greensleeves
Junior Reid & The Bloods (1995) RAS
Showers Of Blessings (1995)
Listen To The Voices (1996) RAS
RAS Portraits (1997) RAS
Big Timer (2000)
Emmanuel Calling (2000) JR Productions and One Blood Music, Jamaica.
Rasta Government (2003) Penitentiary
Double Top (2005) Tamoki Wambesi (with Cornell Campbell)
Firehouse Clash (with Don Carlos)
Live in Berkeley (2007) 2B1
==แหล่งข้อมูลอื่น==
Official MySpace Page
Junior Reid's productions
Discogs: Junior Reid
นักร้องจาเมกา
เดอะเฮาส์ออฟเลิฟ

เดอะเฮาส์ออฟเลิฟ (The House of Love) เป็นวงดนตรีร็อกจากประเทศอังกฤษ เริ่มตั้งวงมาตั้งแต่ปี 1986 ถึง 1993 และกลับมาตั้งวงใหม่อีกครั้งในปี 2005 ได้ออกอัลบั้มใหม่คือ Days Run Away
== ผลงาน ==
=== อัลบั้ม ===
The House of Love (singles collection) - 1987 - Creation/Rough Trade
The House of Love - 1988 - Creation
The House of Love - 1990 - Fontana
A Spy in the House of Love - 1990 - Fontana
Babe Rainbow - 1992 - Fontana
Audience With the Mind - 1993 - Fontana/Mercury
Best of The House of Love - 1998 - Fontana/Mercury/Chronicles
The John Peel Sessions 88-89 - 2000 - Strange Fruit
1986-88 The Creation Recordings - 2001 - PLR
The Fontana Years - 2004 - Spectrum
Days Run Away - 2005 - Art & Industry
Live at the BBC - 2009 - Mercury
=== ซิงเกิล ===
== อ้างอิง ==
กลุ่มดนตรีออลเทอร์นาทิฟร็อกสัญชาติอังกฤษ
โจเซฟ ไฟนส์

โจเซฟ ไฟนส์ (Joseph Fiennes) เกิดเมื่อวันที่ 27 พฤษภาคม ค.ศ. 1970 เป็นนักแสดงชาวอังกฤษ มีผลงานเป็นที่รู้จักในบท วิลเลียม เชกสเปียร์ ใน Shakespeare in Love, บทเซอร์ โรเบิร์ต ดัดลีย์ ใน Elizabeth, บทคอมมอซาร์ ดานิลอฟ ใน Enemy at the Gates, บทมาร์ติน ลูเธอร์ ใน Luther และบทมาร์ก เบนฟอร์ด ในซีรีส์ทางโทรทัศน์เรื่อง FlashForward
โจเซฟ ไฟนส์เป็นน้องชายคนสุดท้องของเรล์ฟ ไฟนส์ นักแสดง, มาร์ทา ไฟนส์และโซฟี ไฟนส์ ผู้กำกับ, แมกนัส ไฟนส์ นักแต่งเพลง และเป็นญาติห่างๆ กับราชวงศ์อังกฤษ  เขามีคู่แฝดชื่อ จาค็อป ไฟนส์
== อ้างอิง ==
นักแสดงอังกฤษ
บุคคลจากซอลส์บรี
ชาวอังกฤษในสหรัฐ
ชาวอังกฤษเชื้อสายไอริช
บัสคอมพิวเตอร์

บัส (BUS) ในเครื่องคอมพิวเตอร์ คือ เส้นทางการติดต่อสื่อสารเพื่อรับส่งข้อมูลร่วมกัน (shared transmission medium) ระหว่างอุปกรณ์คอมพิวเตอร์ที่เสียบเข้ากับสล็อตต่าง ๆ บนเมนบอร์ดของเครื่องคอมพิวเตอร์ เช่น ฮาร์ดดิสก์ไดรฟ์, ซีดีรอมไดรฟ์, การ์ดเสียง และการ์ดแสดงผล เป็นต้น
เนื่องจากการทำงานของระบบคอมพิวเตอร์ หน่วยประมวลผลกลางจะต้องอ่านเอาคำสั่งหรือโปรแกรมจากหน่วยความจำ มาตีความและทำตามคำสั่งนั้น ๆ ซึ่งในบางครั้งจะต้องอ่านข้อมูลจากอุปกรณ์อื่น ๆ เพื่อใช้ประกอบในการทำงาน หรือใช้ในการประมวลผลด้วยผลลัพธ์ของการประมวลผล ก็ต้องส่งไปแสดงผลที่จอภาพ หรือเครื่องพิมพ์หรืออุปกรณ์อื่น ๆ ดังนั้นบัสจึงมีความสำคัญในการส่งถ่ายข้อมูลเป็นอย่างมาก
ทั้งนี้บัสจะมีความกว้างหลายขนาด ขึ้นอยู่กับรุ่นของเครื่องพีซี เช่น บัสขนาด 8 บิต 16 บิต และ 32 บิต ซึ่งบัสยิ่งกว้างก็จะทำให้การส่งถ่ายข้อมูลจะทำได้ครั้งละมาก ๆ จะมีผลทำให้คอมพิวเตอร์เครื่องนั้นทำงานได้เร็วตามไปด้วย
อิเล็กทรอนิกส์ดิจิทัล
แผงวงจรหลัก
บัสคอมพิวเตอร์
ไซโลโฟน

ไซโลโฟน (Xylophone; ; )  เป็นเครื่องดนตรีประเภทเครื่องกระทบ (Percussion Instruments) ชนิดที่มีระดับเสียงแน่นอน (Definite Pitch) เป็นระนาดไม้ขนาดเล็กของดนตรีตะวันตก ลักษณะทั่วไปจะคล้ายกับมะริมบะ หรือไวบราโฟน แต่ไวบราโฟนทำจากโลหะ และมีขนาดใหญ่กว่าไซโลโฟน  ลูกระนาดของไซโลโฟนทำด้วยไม้เนื้อแข็ง เช่น โร้สวูด เป็นต้น จัดเรียงลำดับเสียงตามบันไดเสียงโครมาติก (Chromatic) เช่นเดียวกับเปียโนหรือออร์แกน ใต้ลูกระนาดมีท่อโลหะติดอยู่เพื่อเป็นตัวขยายเสียง คาดว่ามีต้นกำเนิดมาจากแอฟริกา และเอเชีย
ไม้ 2 อันที่ใช้ตีเรียกว่า ลูกค้อน ลักษณะตรงปลายเป็นหัวกลม ความกว้างของช่วงเสียงขึ้นอยู่กับขนาดของไซโลโฟน ซึ่งมีด้วยกัน 3 ลักษณะคือ เล็ก กลาง ใหญ่  เสียงของไซโลโฟนคล้ายเสียงระนาดเอกของเอเชีย คือ แกร่ง คม สั้นห้วน และชัดเจน ใช้เล่นไล่เสียง และเล่น “กลิสซานโต” ได้ดีเป็นพิเศษ และเหมาะที่จะใช้เป็นเครื่องดนตรีเล่นเดี่ยวทำนองเพลงหรือเพิ่มสีสันของวงดุริยางค์ให้งดงามขึ้น  แซงท์-ซองส์ได้นำมาใช้ในวงดุริยางค์เป็นครั้งแรกเมื่อ ค.ศ. 1874 ในเพลง “danse macabre” บรรยายถึงโครงกระดูกผีกระทบกัน
== ประวัติ ==
ไซโลโฟน เมื่อนำมารวมกันหมายถึง "เสียงไม้" เป็นเครื่องดนตรีในประเภทเครื่องกระทบที่ประกอบด้วยไม้ และท่อโลหะเพื่อทำให้เกิดการขยายเสียง จัดเรียงตามบันไดเสียงแบบโครมาติก  อยู่ในประเภทเครื่องดนตรีที่มีระดับเสียงแน่นอน เกิดเสียงโดยการตีกระทบ ส่วนใหญ่ตีกระทบเป็นทำนองเพลงได้ ลักษณะคล้ายกับระนาดของไทย คาดว่ามีต้นกำเนิดมาจากแอฟริกา และเอเชง
=== ไซโลโฟนตะวันตก ===
ใช้งานครั้งแรกในยุโรปในยุค 1860 ครั้งแรกที่ใช้ในยุโรปเป็นยุค คามิลล์ Saint-Saëns '"เต้นระบำดาว" ในปี 1874 ได้รับความนิยมในระดับหนึ่ง ซึ่งเป็นเครื่องดนตรีที่ทำจากไม้ 28 บาร์ ในรูปแบบเสียงแบบครึ่งเสียง semitones ในรูปแบบของรูปสี่เหลี่ยมคางหมู ถูกนำไปร่วมเล่นในคอนเสิร์ตสวนวิพิธทัศนาและเป็นสิ่งแปลกใหม่ในการแสดงคอนเสิร์ตซิมโฟนี เครื่องดนตรีที่เกี่ยวข้องส่วนใหญ่กับการดนตรีพื้นบ้านของยุโรปตะวันออก  ไซโลโฟนถูกใช้โดยวงดนตรีแจ๊สในช่วงต้น และได้รับการพัฒนาอย่างต่อเนื่อง
=== ไซโลโฟนเอเชีย ===
ตามบันทึกเก่าแก่ของชนชาติเอเชียตะวันออกเฉียงใต้และแอฟริกาพบว่า  เมื่อกลุ่มของประชาชนที่พูดภาษามาลาโย-โปลีนีเซียอพยพไปยังทวีปแอฟริกา มีหลักฐานชิ้นหนึ่งพบว่า รูปแบบของไซโลโฟนหรือระนาดมีความคล้ายคลึงกันระหว่างแอฟริกากับเอเชียตะวันออกและออเคสตร้าระนาดชวาและออเคสตร้าแบบบาหลีมโหรี
หลักฐานเก่าแก่ที่สุดของระนาดมาจากศตวรรษที่ 9 ในเอเชียตะวันออกเฉียงใต้พบว่ามีรูปแบบของเครื่องดนตรีที่คล้ายกัน  ในจีนไซโลโฟนถูกนำมาใช้ในศาสนาฮินดูเพื่อประกอบในศาสนพิธี  แถบชวาและบาหลีและ ส่วนต่างๆจะพบเครื่องดนตรีที่มีลักษณะคล้ายคลึงกันและแตกต่างกันไปตามวัฒนธรรม เช่น แอฟริกา, มาเลเซีย, อินโดนีเซีย, ไทย, และอเมริกา จนเครื่องดนตรีถูกนำไปพัฒนาจนกลายเป็นสภาพสมบรูณ์ที่เป็นสากลในปัจจุบัน
== อ้าางอิง ==
เครื่องดนตรีออร์เคสตรา
มรดกภูมิปัญญาทางวัฒนธรรมของมนุษยชาติ
เฟทโนมอร์

เฟธโนมอร์ (Faith No More) เป็นวงร็อกอเมริกัน ก่อตั้งวงในซานฟรานซิสโก รัฐแคลิฟอร์เนีย ในปี 1981 สมาชิกในวงประกอบด้วย นักร้อง ไมค์ แพ็ตตัน, มือกีตาร์ จอน ฮัดสัน, มือเบส บิลลี กูลด์, คีย์บอร์ด รอดดี้ บอตทั้ม และมือกลอง ไมค์ บอดิน แนวเพลงของวงมีความหลากหลาย ที่เกิดจากการรวมของเพลงร็อกดั้งเดิมและฟังก์ เข้ากับองค์ประกอบของ เฮฟวีเมทัล, ฟังก์,  โปรเกรสซิฟร็อก, ฮิบฮอบ, ฮาร์ดคอร์พังก์, แทรชเมทัล, และ แจ๊ส, นอกจากทั้ง ไมค์ แพ็ตตัน และไมค์ บอดิน สมาชิกดั้งเดิมประกอบด้วยผู้ก่อตั้งวงนักร้อง ไมค์ มอร์ริส, ต่อมากลายเป็น ไมค์ แพ็ตตัน, คีย์บอร์ด เวด เวิร์ธธิงตัน, ต่อมากลายเป็น รอดดี้ บอตทั้ม
== ผลงาน ==
=== สตูดิโออัลบั้ม ===
We Care a Lot (1985)
Introduce Yourself  (1987)
The Real Thing (1989)
Angel Dust (1992)
King for a Day... Fool for a Lifetime (1995)
Album of the Year (1997)
== ซิงเกิล ==
"We Care a Lot" (1988)
"Anne's Song" (1988)
"From out of Nowhere" (1989)
"Epic" (1990)
"Falling to Pieces" (1990)
"Midlife Crisis" (1992)
"A Small Victory" (1992)
"Everything's Ruined" (1992)
"Easy" (1993)
"Another Body Murdered" (1993)
"Digging the Grave" (1995)
"Ricochet" (1995)
"Evidence" (1995)
"Ashes to Ashes" (1997)
"Last Cup of Sorrow" (1997)
"Stripsearch" (1997)
"This Town Ain't Big Enough for Both of Us" (1998)
"I Started a Joke" (1998)
== อ้างอิง ==
กลุ่มดนตรีออลเทอร์นาทิฟร็อกสัญชาติอเมริกัน
กลุ่มดนตรีที่ก่อตั้งในปี พ.ศ. 2524
วงกลุ่มห้าสัญชาติอเมริกัน
กลุ่มดนตรีจากซานฟรานซิสโก
แฟนเทเชีย (ภาพยนตร์)

แฟนเทเชีย (Fantasia) เป็นภาพยนตร์แอนนิเมชันเรื่องยาวเรื่องที่สามของดิสนีย์ ต่อจากเรื่องสโนว์ไวท์กับคนแคระทั้งเจ็ด (1937) และพินอคคิโอ (1940) ออกฉายครั้งแรกเมื่อปี พ.ศ. 2483  อำนวยการสร้างโดยวอลต์ ดิสนีย์  เป็นภาพยนตร์แอนิเมชันประกอบดนตรีคลาสสิกโดยไม่มีบทพูด มีเพียงบทบรรยายโดยดีมส์ เทย์เลอร์ นักประพันธ์เพลงและนักวิจารณ์ดนตรีคลาสสิก ดนตรีในภาพยนตร์บรรเลงโดยวงฟิลาเดลเฟียออร์เคสตรา อำนวยเพลงโดยลีโอโปลด์ สโตคอฟสกี  เป็นภาพยนตร์เรื่องแรกของโลกที่ใช้ระบบเสียงสเตอริโอ ใช้ชื่อเรียกว่า "แฟนตาซาวด์" 
ภาพยนตร์ใช้เวลาสร้างถึง 2 ปี ใช้งบประมาณบานปลายและล่าช้า อีกทั้งภาพยนตร์เรื่องก่อนหน้า คือ หุ่นไม้พินอคคิโอ ก็ไม่ประสบความสำเร็จ  ในขณะเข้าฉายในปี พ.ศ. 2483 ก็ไม่ได้รับความนิยมเท่าที่ควร จนทำให้บริษัทดิสนีย์ประสบปัญหาทางการเงิน ก่อนจะประสบความสำเร็จจากภาพยนตร์เรื่องถัดมา คือ ดัมโบ้ ในปี พ.ศ. 2484
ภาพยนตร์แบ่งออกเป็น 8 ส่วน ได้แก่
Toccata and Fugue in D Minor ใช้เพลง Toccata and Fugue in D Minor ของโยฮันน์ เซบาสเตียน บาค
Nutcracker Suite ใช้เพลง Nutcracker Suite Op. 71a ของปีเตอร์ อิลิช ไชคอฟสกี
The Sorcerer's Apprentice  จากบทประพันธ์ L'apprenti sorcier ในปี ค.ศ. 1897 ของพอล ดูคาส  โดยได้แรงบันดาลใจจากบทประพันธ์ของโยฮันน์ โวล์ฟกัง ฟอน เกอเธอ (ปี 1797) 
The Rite of Spring จากบัลเลต์ Le Sacre du Printemps ของอิกอร์ สตราวินสกี
Intermission / Meet the Soundtrack เป็นช่วงพักครึ่งและแจมเซสชันกับนักดนตรี
The Pastoral Symphony ใช้เพลง ซิมโฟนีหมายเลขหก บันไดเสียง F Op.68 "Pastorale"  ของลุดวิจ ฟาน เบโทเฟิน
Dance of the Hours จากเพลงโอเปรา La Gioconda ท่อน Dance of the Hours ของอามิลกาเร ปอนซิเอลลี
Night on Bald Mountain / Ave Maria ใช้เพลง Night on Bald Mountain ของโมเดสต์ มูสซอร์กสกี และ Ellens dritter Gesang ของฟรานซ์ ปีเตอร์ ชูเบิร์ต
นอกจาก 8 ตอนนี้แล้ว ยังมีอีกหนึ่งตอนที่สร้างเสร็จแล้ว แต่ถูกตัดออกจากภาพยนตร์เนื่องจากทำให้ต้องใช้เวลาฉายนานเกินไป คือ Clair de Lune จากเพลงของโคล้ด เดอบุซซี ถูกนำมาบูรณะ และบรรจุรวมในดีวีดีที่วางจำหน่ายในปี 2000  นอกจากนี้ ยังมีการเขียนสตอรีบอร์ด สำหรับเพลงอีกหลายเพลง เช่น Ride of the Valkyries (จากโอเปราของริชาร์ด วากเนอร์), Swan of Tuonela (จากบทประพันธ์ของฌอง ซิเบลิอุส), Flight of the Bumblebee (จากอินเทอร์ลูดของนีโคไล ริมสกี-คอร์ซาคอฟ), Adventures in Perambulator (จากบัลเลต์ของจอห์น อัลเดน คาร์เพนเทอร์) แต่ทั้งหมดนี้ไม่ได้ถูกนำมาสร้าง
ในการสร้างภาพยนตร์เรื่องนี้ ใช้งบประมาณในการพัฒนาระบบบันทึกเสียงถึง 400,000 ดอลลาร์สหรัฐ คิดเป็น 1/5 ของงบประมาณสร้าง   จนถึงปัจจุบัน แฟนเทเชียได้รับการยอมรับว่าเป็นภาพยนตร์ที่ได้รับความนิยมที่สุดเรื่องหนึ่งตลอดกาล ถึงแม้จะไม่ประสบความสำเร็จในการฉายครั้งแรก 
== อ้างอิง ==
== แหล่งข้อมูลอื่น ==
ภาพยนตร์แอนิเมชัน
ภาพยนตร์แอนิเมชันของดิสนีย์
ภาพยนตร์ที่ออกฉายในปี พ.ศ. 2483
ภาพยนตร์จินตนิมิตเพลงอเมริกัน
ภาพยนตร์ที่ถูกเซ็นเซอร์
กีโยมที่ 10 ดยุกแห่งอากีแตน

กีโยมที่ 10 ดยุคแห่งอากีแตน (William X, Duke of Aquitaine หรือ 'the Saint') (ค.ศ. 1099 - 9 เมษายน ค.ศ. 1137) วิลเลียมมีบรรดาศักดิ์เป็นดยุคแห่งอากีแตน, ดยุคแห่งกาสคอญ และ เคานท์แห่งปัวตู (ในนาม 'กีโยมที่ 8') ระหว่าง ค.ศ. 1126 จนถึง ค.ศ. 1137 วิลเลียมเป็นบุตรของกีโยมที่ 9 ดยุกแห่งอากีแตนกับภรรยาคนที่สองฟิลิปปาเคานเทสแห่งตูลูส วิลเลียมเป็นพระราชบิดาของอาลีเยนอร์แห่งอากีแตน สมเด็จพระราชินีแห่งอังกฤษ
== อ้างอิง ==
บุคคลที่เกิดในปี พ.ศ. 1642
ขุนนางฝรั่งเศส
ดยุกแห่งอากีแตน
บุคคลในคริสต์ศตวรรษที่ 12
ราชวงศ์ปัวตีเย
วัดเกริ่นกฐิน

วัดเกริ่นกฐิน  เป็นวัดในตำบลบ้านชี อำเภอบ้านหมี่ จังหวัดลพบุรี เป็นวัดที่เกจิคณาจารย์อย่างหลวงพ่อเพี้ยน ที่เป็นที่เคารพนับถือของประชาชนจำนวนมาก
==ประวัติ==
วัดเกริ่นกฐิน เป็นวัดที่ตั้งอยู่ในบ้านเกริ่นกฐิน ตำบลบ้านชี อำเภอบ้านหมี่ จังหวัดลพบุรี ไม่มีหลักฐานปรากฏว่าสร้างใน พ.ศ. ใด แต่ชาวบ้านรู้ว่าวัดแห่งนี้มีคู่กับหมู่บ้านแห่งนี้มาเนิ่นนานแล้ว มีเพียงแต่พระพุทธรูปองค์หนึ่งที่ชาวบ้านให้ความเคารพนับถือเป็นอย่างมาก ในปัจจุบันเป็นที่พำนักของพระเกจิอาจารย์ชื่อดังของจังหวัดลพบุรี ในคราวที่หลวงพ่อเพี้ยน อคฺคธมฺโม ท่านซึ่งเป็นพระที่จำพรรษาอยู่ที่วัดแห่งนี้ ซึ่งเป็นเจ้าอาวาสวัดได้ร่วมกับชาวบ้านพร้อมใจกันขนานนามพระพุทธรูปองค์นี้ว่า หลวงพ่อปาน เพื่อเป็นการระลึกถึงพระคุณของพระภิกษุชราชาวเขมร ที่เป็นอาจารย์ของหลวงพ่อเพี้ยนนั่นเอง เมื่อประมาณ 30 กว่าปีที่แล้วตอนที่หลวงพ่อเพี้ยนท่านเป็นเจ้าอาวาสใหม่ๆอยู่นั้นวัดแห่งนี้นั้นมีเพียงศาลาเรือนไทยหลังเก่าๆอยู่หลังเดียวเท่านั้น และมีสภาพที่ชำรุดทรุดโทรมอย่างมาก

==การเปลี่ยนแปลงของวัด==
หลังจากที่ พระครูวิมลสมณวัตร (เพี้ยน อคฺคธมฺโม)  พระเกจิอาจารย์ชื่อดังของจังหวัดลพบุรี ท่านได้เป็นเจ้าอาวาสของวัดเกริ่นกฐินแห่งนี้ หลวงพ่อและชาวบ้านเกริ่นกฐินได้ร่วมกันพัฒนาวัดให้ดีขึ้น และที่สำคัญคือหลวงพ่อเพี้ยนท่านเป็นผู้ปฏิบัติดีปฏิบัติชอบและเป็นผู้ที่มีวิชาความอาคมซึ่งได้ร่ำเรียนมาจากครูบาอาจารย์ (หลวงพ่อปาน) และยังเป็นที่รักใคร่ของชาวบ้านเกริ่นกฐินอีกด้วย จนกระทั่งหลวงพ่อมีชื่อเสียงถึงขั้นเป็นพระเกจิอาจารย์ในระดับประเทศ ท่านได้พัฒนาวัดโดยการสร้างถาวรวัตุขึ้นมากมาย เช่น ศาลาการเปรียญ พระอุโบสถ วิหาร กุฏิสงฆ์ และได้ทำการซื้อที่ดินเพิ่มอีกด้วย
==วัดเกริ่นกฐินในปัจจุบัน==
วัดเกริ่นทุกวันนี้นับว่าเป็นวัดที่มีความสำคัญที่สุดแห่งหนึ่งของจังหวัดลพบุรี ถึงวัดแห่งนี้จะไม่ได้ตั้งอยู่ในตัวเมือง แต่ด้วยพลังศรัทธาของพุทธศานิกชนที่หลั่งใหลสู่วัดเกริ่นกฐินนั้นต่างก็มาด้วยความยินดี และต้องการที่จะชื่นชมบารมีของหลวงพ่อเพี้ยน และร่วมกันบริจาคทรัพย์ บูชาวัตถุมงคลที่หลวงพ่อท่านได้ปลุกเสกแล้ว และทำบุญไหว้พระ ปิดทองหลวงพ่อปาน และเข้าไปกราบหลวงพ่อซึ่งทุกครั้งที่ประชาชนเข้าไปหลวงพ่อท่านจะนั้งอยู่ภายในศาลาคอยประพรมน้ำมนต์ให้แก่พุทธศาสนิกชน จึงทำให้ชื่อเสียงของหลวงพ่อนั้นเลื่องลือไปไกลและมีศิษย์ยานุศิษย์มากมาย สภาพของวัดเกริ่นกฐินในปัจจุบันมีความกว้างขวางขึ้นมากและมีสิ่งก่อสร้างที่ใหญ่โตโอ่อ่าและบริเวณวัดที่ตกแต่งเอาไว้ได้อย่างสวยงามและร่มรื่นยิ่งนัก 
==ถาวระวัตถุที่สำคัญของวัด==
ศาลาการเปรียญ เป็นศาลาขนาดใหญ่สำหรับประกอบพิธีทางศาสนา
วิหารหลวงพ่อปาน เป็นที่ประดิษฐานพระพุทธรูปที่ศักสิทธิ์ของวัดนั่นคือ หลวงพ่อปาน ซึ่งเป็นวิหารแก้วที่มีความวิจิตรสวยงามมาก
พระอุโบสถ ภายในมีภาพจิตรกรรมฝาผนังที่สวยงาม
เจดีย์สำหรับไว้ประดิษฐาน พระบรมสารีริกธาตุ ที่สมเด็จพระสังฆราชประทานให้ไว้ เป็นวิหารที่สวยงามมีการประดับตกแต่งทั้งภายในและภายนอกอย่างงดงาม และมีการยกฉัตรทองคำอีกด้วย
ศาลาสำหรับพักผ่อน เป็นศาลที่สร้างเอาไว้ตรงทางเข้าวัด มีสองหลังด้วยกันและมีการจัดสวนไว้อย่างสวยงาม
พุทธอุทยาน สถานปฏิบัติธรรม “วิมลธรรมวัตร” ประดิษฐานองค์พระพุทธรูปประจำวันอาทิตย์ (ปางถวาย เนตร) สูง 29 ศอก ''ขณะนี้กำลังดำเนินการก่อสร้างเสร็จเรียบร้อย
ศาลากลางน้ำ
วิหารพระครูวิมลสมณวัตร
ไฟล์:Lopburi16.jpg|พระอุโบสถ
==  อ้างอิง ==
ประวัติวัดเกริ่นกฐิน จังหวัดลพบุรี
เกริ่นกฐิน
ประเทศอาร์เจนตินาในโอลิมปิกฤดูร้อน 1900

ประเทศอาร์เจนตินา เข้าร่วมแข่งขันกีฬาโอลิมปิกฤดูร้อน ครั้งที่ 2 ค.ศ. 1900 (พ.ศ. 2443) ที่กรุงปารีส ประเทศฝรั่งเศส ระหว่างวันที่ 14 พฤษภาคม - 28 ตุลาคม พ.ศ. 2443 คณะกรรมการโอลิมปิกแห่งชาติอาร์เจนตินาเป็นผู้ทำหน้าที่ในการส่งนักกีฬาเข้าร่วมแข่งขันจำนวน 1 คน ใน 1 ชนิดกีฬา ผลการแข่งขันครั้งนี้ประเทศอาร์เจนตินาไม่ได้รับเหรียญรางวัล
== นักกีฬาที่เข้าร่วม ==
== ฟันดาบ ==
ผลการแข่งขันดังนี้ :
ชาย
ลู่และถนน
{|class="wikitable" border="1" style="font-size:90%"
|-
!rowspan=2|นักกีฬา
!rowspan=2|รายการ
!รอบแรก
!รอบก่อนรองฯ
!รอบรองฯ
!colspan=|ชิงชนะเลิศ
|-
!style="line-height:1em"|Pool position
!style="line-height:1em"|Pool position
!style="line-height:1em"|Pool position
!style="line-height:1em"|Pool position
|-
|Francisco Camet
|Men's épée
|align="center"|2nd
|align="center"|2nd
|align="center"|3rd
|align="center"|5th
|}
== ดูเพิ่ม ==
ประเทศอาร์เจนตินาในโอลิมปิก
รายชื่อผู้เชิญธงชาติอาร์เจนตินาในโอลิมปิก
รายชื่อนักกีฬาอาร์เจนตินาที่ได้รับเหรียญรางวัลโอลิมปิก
== อ้างอิง ==
== แหล่งข้อมูลอื่น ==
เว็บไซต์ทางการ
 
อาร์เจนตินา
นักกีฬาโอลิมปิกทีมชาติอาร์เจนตินา